Geslagsdele in vrieskas: Deen gevonnis | Maroela Media
Die Deense wapenhandelaar wat in Bloemfontein in hegtenis geneem is nadat die polisie vroue se geslagsdele in sy vrieskas gevind het, is twee lewenslange vonnisse in die Vrystaatse hooggeregshof opgelê.
Peter Frederiksen is tot twee keer lewenslange tronkstraf gevonnis op 'n aanklag van verkragting van 'n minderjarige en sameswering om sy vrou te vermoor.
Volgens Phaladi Shuping, Vrystaatse woordvoerder van die Nasionale Vervolgingsgesag (NVG), is Frederiksen ook 'n bykomende 51 jaar tronkstraf opgelê nadat hy verlede jaar aan 36 aanklagte, onder meer bedrog, oortreding van die Wet op Vuurwapenbeheer en die oordrag en besit van ongeregistreerde medisyne skuldig bevind is.
Vir sy oortreding van die Wet op Vuurwapenbeheer is Frederiksen 'n boete van R5 000 of nog ses maande agter tralies opgelê.
Al sy vonnisse sal gelyklopend uitgedien word.
eNCA berig regter Johann Daffue het Donderdag tydens sy uitspraak in die Vrystaatse hooggeregshof gesê Frederiksen het tydens die hofverrigtinge geen berou oor sy dade getoon nie. "Toe jy emosioneel geword het, was dit na my mening 'n geval van jy wat jouself jammer kry oor die omstandighede waarin jy jouself bevind. Jou persoonlikheid was duidelik uit jou verskyning in die video [wat in die hof gewys is]. Ek het al baie foto's van gruwelike tonele in my lewe gesien, maar nog nooit soveel walging ervaar soos toe ek na dié video gekyk het nie."
Maroela Media het vroeër berig Frederiksen is in September 2015 by sy huis in Langenhovenpark in hegtenis geneem nadat sy vrou 'n wenk aan die polisie gegee het. Afgesien van die vrouegeslagsdele in sy vrieskas, is daar ook beslag gelê op 'n verskeidenheid toerusting, waaronder tange, skalpels en verdoofmiddels, asook foto's van vroue se geslagsdele.
Frederiksen is skuldig bevind aan sameswering om moord te pleeg nadat hy en Motlatsi Moqeti en ander saamgesweer het om sy vrou, Matshediso Molise, in Lesotho te vermoor. Sy is in Oktober 2015 vermoor.
Frederiksen het aanvanklik op 58 aanklagte tereggestaan, maar 20 van die aanklagte wat verband hou met die besnydenis van vroue is deur die hof teruggetrek aangesien die Nasionale Gesondheidswet geen bepaalde straf daarvoor aandui nie. Hy is ook op twee aanklagte van verkragting vrygespreek.
Sjoe…. mens moet phsygiatries siek wees om sulke dade te toon sonder berou..
Nee wat jy kan maar sit in die tronk
en n plaasmoordenaar kry R500 borgtog en sit niks, en wat hulle doen is nog meer wreed as dié.
Gooi die sleutel in die see!!
Goeie ding om te sien dat Mr "White trash" behoorlik gevonnis word. Net jammer dat swart misdadigers nie ook behoorlik gestraf word nie.
Die SA Regstelsel het opgradering nodig veral wat vonisse aan betref. Die aaneenlopend van Vonisse moet geskrap word want indirek verkort dit die werklike tyd.